สมาคมผู้นำเข้ายานยนตฺญี่ปุ่นเผยยอดนำเข้ารถเดือนม.ค.ร่วงลง 2.2%
สมาคมผู้นำเข้ายานยนตฺญี่ปุ่นเผยยอดนำเข้ารถเดือนม.ค.ร่วงลง 2.2%
4 ก.พ. 2559

สมาคมผู้นำเข้ายานยนต์แห่งประเทศญี่ปุ่น เปิดเผยว่า ยอดขายรถยนต์นำเข้าใหม่ในญี่ปุ่น ซึ่งรวมถึงรถยนต์ของบริษัทผู้ผลิตญี่ปุ่นที่ผลิตในต่างประเทศด้วยนั้น ลดลง 2.2% ในเดือนม.ค. เมื่อเทียบรายปี แตะ 20,373 คัน
ส่วนยอดขายรถยนต์ต่างชาติปรับตัวลดลง 0.8% แตะ 17,045 คัน ขณะที่ ยอดขายรถยนต์ของญี่ปุ่นร่วงลง 8.8% แตะ 3,328 คัน
เมื่อพิจารณาเป็นรายแบรนด์ เมอร์เซเดส-เบนซ์ มียอดขายสูงสุดที่ 4,120 คัน ซึ่งลดลลง 9.6% และคิดเป็นส่วนแบ่งตลาด 20.22% ตามมาด้วยบีเอ็มดับเบิ้ลยู ที่มียอดขายทั้งสิ้น 2,590 คัน เพิ่มขึ้น 18.5% และคิดเป็นส่วนแบ่งตลาด 12.71%
สำหรับแบรนด์รถยนต์สัญชาติญี่ปุ่นนั้น ยอดขายนิสสันลดลง 30.2% แตะที่ 1,587 คัน ในขณะที่ ยอดขายของโตโยต้าปรับตัวลง 0.1% สู่ 989 คัน  